52. schôdza NR SR - 3.deň - B. popoludní
Dátum: 2026-05-28
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

Ďakujem veľmi pekne, ctení kolegovia, ctené kolegyne. Vážený pán minister, toho času chcem na začiatok zadefinovať, vlastne o čom je táto rozprava, aby si to mohli vizuálne predstaviť, aj keď my tu vizuálne pomôcky nemôžeme ukazovať, ale aspoň takto nejak, aby si to vedeli občania Slovenskej republiky predstaviť, o čom vlastne rokuje toto plénum, o čom sa tu bavíme, prečo sú tu len štyria poslanci za SMER, nikto za SNS, nikto za HLAS. Pardon, dvaja za HLAS. Jeden tu musí byť a jeden sa chce rozprávať, takže v poriadku. Rozprávame sa tu vraj o nejakej správe, správa o pokroku. Ja sa pýtam občanov Slovenskej republiky, že či oni cítia počas tejto vlády Roberta Fica a počas tohto najlepšieho ministra financií, ktorý mimochodom občas aj maľuje, občas by chcel byť aj guvernérom Národnej banky Slovenska, že či oni majú pocit, že my sa tu fakt dnes máme baviť o pokroku Slovenska. Lebo ja mám skôr pocit, že my sa tu bavíme o úpadku Slovenska. Toto by mal byť ten názov tej správy, pán minister. Správa o úpadku Slovenska. Lebo keď si zoberiete, ako vy ste tu nastavili to financovanie, ako vy ste nastavili konsolidácie, ako vy ste ľuďom zabezpečili tie predvolebné sľuby, nebudeme nič brať zo sociálneho štandardu. To hovoril Fico tri dni pred voľbami. Na billboardoch lacnejšie energie, lacnejšie potraviny, voľte nás, istota, stabilita. Silný štát sa o vás postará. Nesplnili ste z týchto sľubov nič. Jediné, čo ste splnili, že ste dokonca ešte aj zaklamali, lebo ja si pamätám Fica, ako hovoril, že on nikdy nezvýši DPH-čku. To je proste no go. To ani sa nebude baviť, ani nebude odpovedať novinárom na takéto smiešne a trápne otázky, ale zrazu bum, plus 3 %. Už máme 23 % DPH-čku. Pamätám si Fica, ako rozprával, že pokiaľ on bude premiér, nikdy v živote sa nebude zdvíhať diaľničná známka. Proste 60 € na rok a nikdy viac. Bum, 90 € diaľničná známka na rok. A takto by sme mohli pokračovať. A takto by sme mohli pokračovať. Všetky poplatky, ktoré si ľudia platili, keď išli niečo vybavovať na úrad, občiansky, pas, dokumenty, na kataster, kdekoľvek, všetko ste im zvýšili. A vy nám vyčítate, že my vám hovoríme pravdu, že my ľuďom na Slovensku, vašim voličom, voličom za stranu SMER, HLAS, SNS, otvárame oči. Vám sa to nepáči? Jasné, že sa vám to nepáči. Jasné, že nemáte žiadne argumenty. Jediné, čo máte, je klamstvo a myslíte si, že sa preklamete do ďalších volieb. Myslíte si, že keď máte médiá, že keď súkromní oligarchovia, ktorí vás financujú, ktorí sú s vami kamaráti, že oni vám budú robiť to milé PR vo svojich denníkoch, vo svojom bulvári, vo svojich televíziách, že si tam budete chodiť do televíznych debát s tým, koho si vy vyberiete, lebo tak to funguje, vážení občania Slovenskej republiky. Na Slovensku sa nedočkáte diskusie experta hnutia SLOVENSKO Júliusa Jakaba s ministrom financií pánom Kamenickým. Viete prečo? Pretože oligarchovia si povedia, že nie, nie. Ešte by tam náhodou Lacko Kamenický udržal debakel. Lacko Kamenický povie, on nikdy s Jakabom do debaty nepôjde, lebo je zbabelec. A už sa rozčuľuje. Už sa rozčuľuje, lebo trafil som klinček po hlavičke. Trafil som klinček po hlavičke. Čiže prečo sa, pán minister, bojíte chodiť do debát s Júliusom Jakabom, do televíznych debát? Lebo nemáte argumenty. Lebo nemáte argumenty. Ale s rúčkou toto viete šibringovať. Ale fakty, toto nemáte. Čiže tu sa ukazuje, aký je zbabelec tento minister financií. Bojí sa chodiť do diskusie s naším expertom na financie Júliusom Jakabom, lebo by ho usvedčil z klamstva, lebo by mu ukázal grafy, lebo by mu dokázal, že nie najhoršie verejné financie boli za roky 2020 až 2023. Pretože vtedy boli obrovské krízy, pretože vtedy bola obrovská celosvetová pandémia. Mali to aj iné krajiny. Najhoršie verejné financie a udržateľnosť tých verejných financií boli v roku 2019. Presne vtedy, keď bol tento človek ministrom financií, presne vtedy, keď vládol Fico, Ficova vláda č. 3. A nehovorím to ja, Michal Šípoš. Ja sa nehrdím a netvárim, že som nejaký ekonomický expert a po večeroch si maľujem nejaké tam obrázky a tvárim sa, aký som Picasso. Ja toto nerobím. Ja som vyštudovaný učiteľ, ale viem čítať. Viem čítať a viem si prečítať článok o tom, ako Rada pre rozpočtovú zodpovednosť, ekonómovia, špičkoví experti píšu jasne, že najviac sa udržateľnosť rozpočtu zhoršila v roku 2019. Rozpočtová rada na číslach, na tabuľkách, grafoch, ktoré tu ani nemôžem ukazovať, ukazuje, že verejné financie sa do vysokého rizika dostali ešte pred pandémiou. Ich dlhodobá udržateľnosť sa medziročne najviac zhoršila v roku 2019. Ficova a Pellegriniho vláda ju zhoršili viac ako nasledujúce vlády do volieb roku 2023. Čiže toto je pravda, pán Kamenický. Vy tu môžete rozprávať, vyťahovať si svoje grafy, snažiť sa to nejakým spôsobom tuná ukecať pred vašimi voličmi a myslieť si, že keď pôjdete do tej televíznej debaty, kde si vyberiete vy svojho súpera, alebo kde vám budú robiť v tých bulvárnych časopisoch milé PR, aký ste perfektný, aký ste namaľovali obraz, aké máte krásne sako, aké ste si kúpili hodinky, aký vy ste najlepší, fantastický. Vy si myslíte, že tých ľudí oklamete a že keď budete verklikovať Fico, Matovič, Ódor, Heger a neviem kto všetko, tá istá pesnička bola za Radičovej vlády. Na všetko mohla Iveta Radičová. Pamätáte si to? Ako ju urážali? A tu sa tvária, ako oni sú chlapi? Ja si pamätám, ako rozprávali na Dzurindu. Oni sú schopní rozprávať, že Ľudovi... Heger a neviem kto všetko, tá istá pesnička bola za Radičovej vlády. Na všetko mohla Iveta Radičová. Pamätáte si to? Ako ju urážali? A tu sa tvária, ako oni sú chlapi? Ja si pamätám, ako rozprávali na Dzurindu. Oni sú schopní rozprávať, že Ľudovít Štúr za to môže, alebo Milan Rastislav Štefánik môže za zlý stav verejných financií. Lenže, pán minister, ľudia nie sú hlúpi. Dnes si vedia kliknúť na internet a cez Google si pozrú, kto je tu najdlhšie vo vláde. Kto tu vládne najdlhšie, odkedy vznikla Slovenská republika, a je to vaša vláda, je to vaša strana, je to váš Fico, ktorý tu urobil najväčšie dlhy. Ktorý si urobil Klondike zo štátneho rozpočtu. Na čele s vami, lebo vy to všetko podpisujete. Vy ste ten finančný majster, ktorý to všetko ide obhajovať a tváriť sa, aký vy ste v tých okuliarkách perfektný ekonóm. No nie ste. Nie ste perfektný ekonóm, lebo Rada pre rozpočtovú zodpovednosť jasne hovorí a jasne na faktoch, faktoch, dátach, tabuľkách ukazuje, ako ste to vy sprznili ešte v tých rokoch, kedy boli zlaté časy. Milí občania Slovenskej republiky, keď vládli od roku 2012 do roku 2020, to boli zlaté časy. Tam sa nemôžete vyhovárať na Nemecko, protivietor, nejaké externality, nejaké externé vplyvy, nebodaj Iveta Radičová za ten rok a pol. Nie, nie, nie. Od 2012 do 2020 boli zlaté časy. Slniečko svietilo, nepršalo, žiadna búrka, peniaze sa sypali do rozpočtu. No ale, čo robia smeráci, keď dostávajú peniaze do rozpočtu? Rýchlo ich poďme minúť. Rýchlo poďme niečo stavať. Kaliňákovi už tečú sliny, lebo potrebuje betónovať. Šutaj Eštok už nevie, aké košele by kúpil. Z kávových zŕn napríklad alebo nejaké predražené hasičské autá. Čokoľvek. Poďme rýchlo robiť biznis. Toto je váš modus operandi. Toto ste vy, pán minister Kamenický. Vy tu rozprávate, že ale veď my sme dávali rozpočet len s 1 % deficitom a myslíte si, že tých ľudí oklamete. Lenže ľudia si vedia pozrieť tabuľku, ktorú ja tu nemôžem ukázať, nemôžem ju tu ukázať, lebo to je zakázané. A ľudia si vedia porovnať. Hop, poďme si porovnať ostatné krajiny v Európskej únii. Len tak, aby sme vedeli, aký je ten stav verejných financií, lebo to, že si tu niečo vymyslí pán minister Kamenický a myslí si, že to ľuďom dokáže alebo, že im to predá, je jedna vec, ale druhá vec je, že ľudia nie sú hlúpi. A keď si zoberieme len roky 2016, 2017, 2018 a 2019, kedy vládol SMER, tak si zrazu zistíme, že v týchto zlatých časoch, kedy krajiny v Európskej únii hospodárili v prebytkoch, nie v deficitoch, pán Kamenický, nie v deficitoch, v prebytkoch hospodárili. Môžete sa smiať, koľko chcete. Vy viete, aká je pravda. Vy viete, aká je pravda. Poprosím, pán predsedajúci, aby mi neskákal do reči tento človek, tento neschopný minister, aby mi neskákal do reči. Upozornite ho. Ukľudní ho? Lebo skáče do reči. Skáče do reči. Nie, nie, nie. Nie, vy neskáčte do reči. No tak má tu neón. Toto je vyjadrovanie ministra financií. Má tu neón. A už zrazu si so mnou potýkal. Čiže, si predstavte, vážení občania Slovenskej republiky, že v roku 2016 tento vraj údajne najlepší minister dopadol s deficitom tak, že sme skončili, a teraz počúvajte, na 21. mieste z 27 krajín Európskej únie. Proste 21. najhorší deficit spomedzi krajín Európskej únie. Mínus, samozrejme mínus. Mínus, ideme deficit smeráci. Vykrikuje, že blázon, lebo hovorím pravdu. Poďme rok. Presne tak. Veľmi dobrá otázka, pán poslanec Kéry. Poďme sa, lenže to je teraz hovorím o vašom období 2016 až 2020. Potom prišiel rok 2017. Ako dopadlo Slovensko pod vedením tohto incitného maliara, toho času ministra financií? Skončili sme, dámy a páni, na 20. mieste. Spomedzi 27 krajín. Zase mínus, zase deficit. Môže tu rozprávať pán Kamenický, že ale veď to len mínus 1 %. To je v pohode. No ale ja sa pýtam, prečo? Prečo v prebytku bolo osem krajín v Európskej únii? Prečo oni v týchto časoch šetrili? Nosili do štátnej kasy peniaze, lebo vedeli, že raz prídu ťažké časy. Týchto osem krajín šetrilo, malo plus na konci roka, pán Kamenický, vy to nepoznáte. Vy poznáte len mínus. Oni mali plus. Ďalší rok 2018. Vraj perfektné financie. Vau, super. No ale prečo sme, dámy a páni, v roku 2018 z 27 krajín Európskej únie zase skončili na 21. mieste? A zase mínus. Ste mi? A ja hovorím o správe o úpadku Slovenskej republiky, pán poslanec. A hovorím, vyvraciam klamstvá, ktoré tu hovorí tento človek, toho času minister, ktorý hovorí, že on tu najlepšie financie zanechal v roku 2019. Ale Rada pre rozpočtovú zodpovednosť hovorí, že najhoršie. Najhoršie udržateľný rast. Kto má pravdu? Maliar alebo ekonómovia? Ja hovorím, pán poslanec, upozorňujem vás, že porušujete rokovací poriadok, lebo určite viete, že do rokovacej sály je podľa § 32 ods. 4 zakázané aj vnášať transparenty, plagáty, letáky alebo iné obľúbené vizuálne zobrazenia, takže vás prvýkrát upozorňujem, druhýkrát vás vykážem. Už vnášať, dámy a páni, už aj vnášať. Dobre, nevadí. Ja mám poznámky urobené, pán predseda parlamentu. Môžem ťa poprosiť, Gábor, že by si to, tieto zakázané grafy, odniesol pred sálu Národnej rady, lebo je to zakázané tu už len nie, že ukázať, ale aj zakázané doniesť. Áno, presne tak. Toto žijeme v roku 2026, dámy a páni, ako za komunistov. Toto tu nemôže byť v Národnej rade. Nemôže to byť v sále. Tak prosím, aby sme ctenému pánovi predsedovi, ktorý tiež nerád počuje pravdu, aby sme ich vyniesli pred sálu, lebo tam už to môže byť. To je rokovací poriadok, to je rokovací poriadok, ktorý ste si schválili vy, väčšinou nedemokratický, lebo sa bojíte grafov, tabuliek, čísel, dát. Ale ja to mám poznačené. Ja, pán predseda, ja som si na vás, ja som sa na vás pripravil. Ja to mám poznačené. No a budeme pokračovať. Takže, ako som povedal, v roku 2018 sme skončili 21. najhorší v rámci 27 krajín. Ja sa pýtam, prečo taký perfektný, úžasný minister financií nevedel dať to do plusu? Prečo sme nemali prebytok? Prečo sme neboli medzi najlepšími krajinami? Aspoň do tej prvej desiatky, pán minister, sme sa tam mohli dostať? A boli by ste jediný minister v histórii Slovenskej republiky, ktorý by dokázal dofinancovať aspoň jeden rok v prebytku. Ale vy ste to nedokázal. Nedokázal ste to. A ja si veľmi dobre pamätám, ako tu smeráci rozprávali ľuďom, že oni do konca volebného obdobia 2020 ten deficit dajú na nulu. To si určite pamätáte. Tí, ktorí nepamätáte, pozrite si na YouTube, na Google. Oni rozprávali ľuďom, že oni sú tak dobrí, že oni to už dotiahnu na tú nulu. Neurobili to, čo krajiny v roku 2018 Európskej únie. Dvanásť ich bolo, ktoré mali prebytky. Neurobili to. Oni ani tú nulu nedali, ktorú sľubovali, veď načo by dodržovali svoje slovo. A tak v roku 2018 sme skončili na 21. mieste. Úplne, že na konci, takmer na chvoste. No a blížime sa k roku 2019. Čo myslíte, ako to dopadlo? Ako dopadol deficit verejných financií? Dotiahli to na tú sľúbenú nulu? Boli v prebytku, keď boli zlaté časy, keď svietilo slnko, keď nebol žiaden protivietor, keď sme boli ako Európska únia konkurencieschopní, ako to hovorí teraz pán minister? Vtedy trinásť štátov Európskej únie bolo v prebytku. A my sme skončili na nelichotivom 20. mieste z 27 krajín. A tento človek nemá hanbu tu rozprávať o tom, že on je perfektný minister financií, že on tu prevzal katastrofálny stav verejných financií, že on tu mal najlepšie hospodárenia, najlepšie deficity. No to môže rozprávať ľuďom, ktorí si nevedia kliknúť na Google. To môže hovoriť ľuďom, ktorí si nevedia prečítať Štatistický úrad. Tým to môže rozprávať, ale ľuďom, ktorí si to vedia spočítať, ktorí si to vedia pozrieť, tých neoklame. No a teraz prídeme v tom porovnaní na tie údajne najhoršie roky 2020 až 2023. Ja tu schválne budem dávať 2020, 2021, 2022, lebo vtedy vládol Matovič, Heger, 2023 bol Ódor a na konci roka už boli títo experti, ktorí to samozrejme, že ešte tú sekeru zaťali viac. Lebo oni môžu. To je jasné, že môžu. Aj o 2023 sa budeme baviť. Aj o 2023. Aj o 2023. Ale tam už vieme, že bol z veľkej časti Ódor a vy. No pozrime sa na rok 2020. Obrovská pandémia, kríza. Celý svet bojuje s vírusom covid-19, nikto nevie, ako to dopadne. Zomierajú ľudia na ulici. Zomierajú ľudia pred nemocnicami. Volajú riaditelia nemocníc a prosia vládu, aby zatvorili reštaurácie, aby zatvorili miesta, kde sa ľudia stretávajú, pretože si šíria ten smrteľný vírus. Celý svet je v šoku. Nikto nevie, čo má robiť. Nikto nemá ten recept, ako s tým vírusom bojovať. Celý svet sa spája. Všetci vedia a počúvajú lekárov, odborníkov, infektológov. Prosím vodu. Len u nás si povedal Róbert Fico, že on tú pandémiu zneužije. Veď prečo nie? Veď ako by sa dostal k moci naspäť? Že by hovoril to, čo odborníci, to, čo lekári, že by hovoril ľuďom to, čo vláda? Chráňte sa. Teraz môžeš ísť do tej diskusie. Áno. Toto čakáte od Roberta Fica? Nie, nie, nie. Róbert Fico si povedal inú stratégiu. Ako jediný opozičný politik sa rozhodol, že zneužije pandémiu covid-19, zneužije tú ťažkú situáciu, ktorú tu mala vláda Igora Matoviča, ktorá prišla v 2020. A on sa rozhodol, že bude zvolávať protesty, že bude zvolávať tých chorých, starých ľudí na námestia a bude hovoriť, že covid je len nejaká chorôbka, chrípôčka, rúška treba dať dole, vysmieva sa všetkým opatreniam, nosí nejaké plexisklo, aby náhodou nezahalilo jeho tvár nejaké rúško, lebo potom by neboli vidieť tie jeho ústa, ktoré klamú každý jeden deň. Nosí plexisklo a rozpráva a zľahčuje všetky opatrenia, zľahčuje všetky normy všetkých lekárov, odborníkov, lebo on sa chce dostať k moci, lebo on má strach, že ho dobehne spravodlivosť, lebo on sa bojí, že začnú rozprávať ďalší jeho ľudia, ako Imrecze, ako Makó, ako Slobodník a ďalší a ďalší a ďalší a slučka sa okolo Fica uzatvára. A čo urobí Fico? Zneužije pandémiu. A začne klamať. Začne klamať, vymýšľať si a štvať ľudí proti vláde, ktorá chce chrániť životy a zdravie ľudí. Potom sa ukáže, čo si v skutočnosti Róbert Fico myslí, keď sa ukážu nahrávky z pytliackej chaty v Čifároch, kde hovorí: „Pane Bože, to je strašná choroba ten covid. Ja, keď som bol v Grécku s tou svojou priateľkou Katkou, ináč mimochodom ženatý konzervatívny muž. Keď som bol s tou Katkou priateľkou v tom Grécku a dostal som covid, ja som normálne skoro umrel. Po mne tam skákal nejaký nemecký doktor a ma oživoval. Keby som si nesfalšoval covid test, ani sa nedostanem na Slovensko.“ To hovorí Róbert Fico v pytliackej chate v Čifároch, keď si myslí, že ho nikto nevidí. Ale čo hovorí na tlačovkách? Vláda Igora Matoviča je mafia. Vláda Igora Matoviča ohrozuje zdravie ľudí, nezmyselné opatrenia, nezmyselné rúška, nezmyselné očkovania, chcú vás pozabíjať, chcú sa vám špárať v nose, chcú vás obmedzovať, chcú do vás pchať nejaké jedy, neviem, čo všetko táral, len aby zneužil pandémiu a dostal sa k moci. Zatiaľ čo vláda Igora Matoviča zachraňuje Slovensko, snaží sa robiť všetko, čo môže. Zháňajú rúška. Ľudia si šijú, spojili sa, spojil sa celý národ. Šijú si rúška. Zháňame testy, aby sme vedeli základnú vec, aby sme sa vedeli otestovať, či mám vírus, či mám nejakú nálož alebo nie som infekčný. Toto sa riešilo. Vláda chránila životy ľudí. Zháňali sa očkovacie látky. Áno, bola tu určitá časť skupiny obyvateľstva, ktorí si mysleli, že jediná očkovacia látka ich zachráni, ktorá je z Ruska. Áno, bola tu taká skupina obyvateľov. Vieme o tom. A Igor Matovič napriek tomu, že nemusí ten režim, vtedy ešte vojna nebola, si povedal, že áno, donesie tým ľuďom aj toho Sputnika, aby sa zaočkovali, aby sa ochránili. To by mu malo byť... Za to by ste mu mali dať medailu. Za to by ste mu mali dať vyznamenanie a nie naňho kričať a haniť ho a vymýšľať si klamstvá. Minister Kamenický, aj vy. Takže vláda Igora Matoviča, Eduarda Hegera zachraňuje ľudské životy, snaží sa ochrániť zdravie a životy ľudí a Fico nadrzáka so smerákmi zneužíva túto situáciu, lebo sa modlí, aby sa dostal k moci, aby si zmenili zákon, trestné sadzby. Aby si upravili trestné sadzby. Hegera zachraňuje ľudské životy, snaží sa ochrániť zdravie a životy ľudí a Fico nadrzáka so smerákmi zneužíva túto situáciu, lebo sa modlí, aby sa dostal k moci, aby si zmenili zákon, trestné sadzby, aby si upravili trestné sadzby tak, že nepôjdu do väzenia, lebo všetko sú to v podstate ľudia, ktorí sú korupční. Však vieme, ako fungujú. Tí ich, tí ich ľudia, ktorí potom začali rozprávať, Makó, Imrecze, Slobodník a ďalší, začali rozkrývať, ako to za Smeru fungovalo, ako sa tu peniažky sypali len tak v keši. Veď práve preto si oni môžu dovoliť platiť všetko v keši a preto platia všetko v keši. 12 500 letenky do Dubaja. Okradnú Fica v centrále Smeru 50 000 € zlaté mince a Fico ani nezavolá políciu. Načo by ju volal? 250 000 €? Čo tam po 50 000 €? Jemu to je jedno. Jemu to je ukradnuté. Ešte by sa náhodou začala polícia zaujímať, odkiaľ tých 50 000 € bolo. Odkiaľ ich mal? No a teraz prejdeme k tej ekonomike. V roku 2020, keď vládne Igor Matovič, Slovensko áno, jasné, že sa zadlžuje. Jasné, že má deficit vyšší ako v tých krásnych zlatých časoch. Ale tu sa dozvedáme, že zrazu sa Slovensko dostáva na ôsme miesto spomedzi 27 krajín Európskej únie, čo sa týka deficitu. Na ôsme miesto z 27. Tak ja sa pýtam, kto hospodári lepšie, keď si to porovnáme so všetkými štátmi Európskej únie, lebo aj tam mali COVID, aj tam museli kupovať rúška, aj tam museli kupovať testy. Aj tam museli pomáhať zamestnancom, zamestnávateľom, kurzarbeit, všetka možná pomoc išla. Áno. Pretože si uvedomovali tie vlády, že treba tej krajine pomôcť. Dúfam, že som mohol povedať krajina, pán minister Kamenický. Už ma nepočúva, už to ignoruje, lebo on si myslí, že je minister. Ale pre občanov Slovenskej republiky, ktorí to pozerajú, ktorí ma neignorujú ako tento toho času minister, ktorý sa momentálne možno rozpráva s kolegami o tom, čo si večer namaľuje, tak chcem odkázať, že Slovensko v roku 2020 bolo na ôsmom mieste, čo sa týka hospodárenia verejných financií. Spomedzi 27 krajín dokonca, čo je veľká zaujímavosť, sme mali najlepšie ratingy. Áno, všetkých tých ratingových agentúr, ktoré teraz ukazujú Kamenickému tie zlé známky a padajú tie ratingy, ja tomu nerozumiem. Vysvetlite mi to, ako je možné, že tie ratingy za Igora Matoviča, Eduarda Hegera boli dobré. Vysvetlite mi to, prečo to padá až za Kamenického. Prečo si Kamenický požičiava oveľa drahšie peniaze na financovanie dlhu, keď on je taký fantastický, keď on je taký super macher. Takže ešte aj tie ratingové agentúry, ktoré relevantne hodnotia stav verejných financií, dokazovali, že za vlády Igora Matoviča a Eduarda Hegera bol ten rating dobrý a požičiavali sme si za 0 % úroky, dámy a páni. Igor Matovič požičal 12 miliárd za 0 % úrok, aby tento človek to mohol prejesť, aby tento človek sa tým teraz chválil. A dnes už podľa dát vieme, že ten 0 % úrok zarobil 400 až 500 miliónov € pre tento štát, lebo sme si požičali za 0 % úrok. Toto už nepovie. Toto nevytiahne minister. Radšej sa otočí a bude sa baviť s Richterom, lebo nemôže to počúvať, lebo ho bolia uši, keď počúva pravdu. Rok 2021, zase krízový. Vieme veľmi dobre, to nebola len pandémia. Pandémia mala niekoľko období, niekoľko vĺn. Potom si pamätáme, prišli ďalšie krízy. Celý finančný svet nevedel, čo bude. Bola inflačná kríza, bola hospodárska kríza a napriek tomu tá vláda Igora Matoviča, potom neskôr Eduarda Hegera, hospodárila lepšie ako priemer európskych krajín. V roku 21 sme boli na 14. mieste spomedzi 27 a v roku 2022 sme boli na 11. mieste. Medzi 11 najlepšími krajinami v Európskej únii. Toto sú fakty. Toto nie sú rozvrátené financie, Lacko Kamenický. Toto nie sú rozvrátené financie. Toto je fakt a hovorí o tom Eurostat. Pozrite si tie dáta, občania Slovenskej republiky, aby ste to videli. A opäť dobré ratingy. Opäť máme dobré ratingy za vládu Igora Matoviča. Ako je to možné, keď on ich vraj rozvrátil? Tak, keď by ich rozvrátil, tak asi by tie ratingy padali. Lenže nepadajú. Preto, že vláda Igora Matoviča, vláda Eduarda Hegera hospodárila lepšie a najlepšie v histórii Slovenskej republiky. Áno, nemali sme prebytky, lenže my sme nemali zlaté časy. My sme mali najhoršie krízy, aké Slovenská republika kedy mohla mať. A to veľmi dobre viete, pán minister Kamenický, ktorý ma opäť ignoruje a ktorý nepočúva a rozpráva sa tam. Pán podpredseda, prosím, upozornite pána ministra, aby sa dôstojne správal podľa nového etického kódexu a počúval ma. A vy ma, pán poslanec, pokračujte, prosím. Žiaľ, žiaľ nie. Tak prosím, prosím, nevyrušujte pána poslanca vo vystúpení, ale teda pokračujte ďalej. Poďme sa pozrieť na ďalšie dáta. Výber daní. Výber daní v týchto rokoch vraj katastrofálnych. Predstavte si, vážení občania Slovenskej republiky, že výber daní za našich vlád bol plus 1,8 miliárd €. Takto sme zlepšili výber daní. Proste už zrazu to nebolo, že kamaráti, biznis, kšefty, ty nemusíš platiť dane, veď to tam ti nepríde žiadna kontrola finančná. Nie, nie, nie, zrazu tí podnikatelia zbystrili a povedali si, radšej budem platiť dane, lebo nikdy neviem, kedy mi zaklope finančná správa na dvere. A presne na základe toho sa zlepšil výber daní plus 1,8 miliárd €. Viete, v akej situácii, čo sa týka výberu daní, sme dnes? Počas vlády štvrtýkrát Ladislava Kamenického, ministra financií? -1,8 miliardy €. To hovoria dáta. To sú fakty. -1,8 miliardy. A teraz sa poďme baviť o tom, že odkiaľ tie peniaze do toho rozpočtu získať. Už máme plus 1,8 miliardy, keby sa nekradli, pán Kamenický. Keby ste mali lepší výber daní. Už máte plus 1,8 miliardy. Prečo to nerobíte? Prečo chodíte langošárovi dávať pokutu za to, že nemá mäkčeň na bločku 1500 €? Prečo nejdete po tých veľkých rybách? Odpoveď pre divákov, pre občanov, no, preto, lebo zjavne tam je nejaké prepojenie. Ja to, ja to, nedáva mi to zmysel. Keby to bol normálny minister financií, ktorý chce tie peniaze do rozpočtu, nedal by nezmyselnú transakčnú daň tým chudákom podnikateľom, ale zlepšil by výber daní a mal by 1,8 miliardy plus. No lenže tam je ten príbeh, tam sa začína ten príbeh a to modus operandi Smeru. Mohli by sme pokračovať ďalej. Vláda Igora Matoviča zdanila Slovnaft v roku 2022. Tu sme o tom hlasovali v parlamente. Jedným hlasovaním sme získali viac ako 500 miliónov € za tú lacnú ruskú ropu, za ten predražený, v podstate za ten zisk, ktorý vyprodukoval Slovnaft, pretože kupoval lacnú ruskú ropu a predával benzín a naftu za komerčné ceny. A ešte aj najdrahšie v rámci Českej republiky a Poľska napríklad a Maďarska. Tak dáva vám to zmysel, občania Slovenskej republiky, že Igor Matovič dokázal 500 miliónov vybrať v roku 2022 od toho Slovnaftu za tú lacnú krvavú ruskú ropu? A ja sa pýtam, koľko miliónov vybral tuná sediaci pán minister Kamenický, ktorý si už konečne sadol a počúva, aj keď ťuká do mobilu. Prečo nezdaníme ten Slovnaft? Ja si pamätám tlačovky Kamenického. Áno, áno, my tam už posielame nejakú kontrolu a ja si tie peniaze od Slovnaftu získam. No ale ja nevidím tie milióny. Ja nevidím, že by sme mali z toho nejaký osoh v rámci toho rozpočtu. Tam pár desiatok miliónov € a to sa, myslíte si, že zalepíte oči tým ľuďom? Poriadne zdaniť. A ešte som počul v nejakej relácii, že Kamenický povie, že „no ale to taký blbý zákon ten Matovič prijal, že on teraz nemôže zdaniť ten Slovnaft“. Tak vy v sobotu viete sadnúť a rozhodnúť sa na vláde, že idete zrušiť Úrad na ochranu oznamovateľov. Vy nás tu viete nahnať a za jeden týždeň ste si mysleli, že schválite zákon, kde zrušíte tento úrad. Toto viete robiť rýchlo. Znižovať trestné sadzby pre svojich kamarátov, to viete rýchlo. To expresne schválite. Ale však, keď ste takí frajeri, tu doneste zákon, ako ideme zdaniť Slovnaft, ako ideme zdaniť tú lacnú ruskú ropu. A keď ani to neviete, tak zabezpečte, aby sme z tej lacnej ruskej ropy aspoň na Slovensku, ľudia, občania Slovenskej republiky, tankovali najlacnejšie v regióne V4. Aby sme mali lacnejšiu naftu a benzín ako Česi, aby sme mali lacnejší benzín a naftu, ako majú Poliaci. Prečo to nezabezpečíte, keď ste takí hrdinovia, keď vy hovoríte, že ten silný štát sa o vás postará. Ale hovoríte to pred voľbami. Toto všetko rozprávate pred voľbami. Po voľbách? Ó, to už nedá sa. Nevieme. Uvidíme. Počkáme. Toto je, kde sme. Tak potom, čo majú občania Slovenskej republiky z tej lacnej ruskej ropy? Však to nedáva zmysel. To nedáva zmysel. Jediný zmysel dáva to, že sáčkujete spoločnosť MOL, ktorej majitelia sú Maďari. A tvárite sa, že vy neviete nič spraviť a proste tí občania, chudáci Slováci, však nech si to zaplatia. Ale pred voľbami v opozícii natáčať videjká pred čerpacou stanicou a sťažovať sa, ako vláda nič nerobí, ako to ľudia tankujú za 1,80 €. Toto viete robiť. Toto viete natáčať. Keď ste vo vláde, nerobíte nič. Keď ste vo vláde, samé výhovorky. A obohratá platňa Matovič, Heger, Ódor. Matovič, Heger, Ódor. Pridávam Milan Rastislav Štefánik, Štúr a neviem ešte kto. Mária Terézia možno za to môže. Čiže vy ste, prosím pekne, pán minister Kamenický, spravili zo Slovenska raj daňových podvodov. Toto ste urobili a toto tu robíte. Driete obyčajných ľudí, driete chudákov, živnostníkov, rodinné firmy, ktoré si dennodenne zarábajú svojou poctivou prácou pár eur, že by si zarobili pre svoje rodiny, ešte im tam pošlete kontrolu a smejete sa im do tváre, lebo nemá na bločku napísaný mäkčeň. Toto ste vy a oligarchovia sa smejú a rehocú. Toto je realita. Toto sú fakty. Poďme ešte k takej pikoške. Veľmi zaujímavá informácia. Určite sa k vám dostala. Nový maďarský premiér Péter Márki ohlásil, že si zníži plat o polovicu. To je premiér, ktorý príde a zníži si plat o polovicu, že? To by ste boli hrdí na neho, keby toto Fico dokázal. Lenže Fico to nedokázal. Fico si zdvihol ešte plat o polovicu. A viete, čo bude teraz? Dvojnásobné. Presne tak, nie o polovicu. Dvojnásobne si zvýši plat. A viete, čo bude teraz, keď ten Maďar si zníži ten plat o polovicu? Viete, kto bude najlepšie zarábajúci premiér v rámci Európskej únie? Róbert kráľ Fico IV. Ten bude mať najlepší plat v Európskej únii. Bravo, bravo, pán minister Kamenický. Perfektne to robíte. Sebe si tiež zvýšil plat, samozrejme. Prečo nie? Však z cudzieho netečie, ako sa hovorí. No lenže ja sa pýtam a občania Slovenskej republiky a ľudia, ktorí mi píšu, sa pýtajú. Je Slovensko najlepšie fungujúci, najlepšie fungujúci štát v rámci EÚ, keď už má ten premiér najvyšší plat? Občania sa pýtajú, majú sa tu najlepšie spomedzi všetkých krajín Európskej únie? Pán minister Kamenický. Nemám ten pocit. Nemám ten pocit. Majú občania Slovenskej republiky najlepšie platy v rámci Európskej únie? Bijeme sa s tým Luxemburskom, že raz Luxembursko, raz my? No nebijeme sa, pán minister. Vo všetkých tabuľkách sa prepadáme. Predbiehajú nás Rumuni, Bulhari. Všetci nás predbehli už. Už nás všetci dobehli, ale vy ste králi. Vy si môžete dovoliť najvyššie platy. Prečo nie? Však Róbert si to zaslúži. A dajme mu ešte tú rentu. Kde je pán Karas? Ten rentier, ktorý tu nosí tieto zákony. Dajme tomu Ficovi ešte rentu. A ešte povedia, že viete, prečo tú rentu mu ideme dať? Lebo lex attentat. Lebo len za ten čas. Preto rentu. To nedáva absolútne žiaden zmysel. A vy si myslíte, dámy a páni zo Smeru, že ľudia vám toto zožerú. Že my budeme ticho. Jasné, my sa do televízie nedostaneme s vami, lebo tam vy si vyberáte svojich súperov a bojíte sa chodiť s našimi. Vy si myslíte, že bulvár, keď bude o vás písať, akí ste chrumkaví, akí ste pekní, aký ste namaľovali večer obraz, že to bude OK, že vy sa vlastne chcete preklamať do ďalších volieb. Vy chcete spraviť tú starú fintu, ktorú ste robili pred voľbami 2020. Viete akú? Nemali peniaze v rozpočte. Ale tri dni pred voľbami schválili 13. dôchodky. Hurá! Toto chcete urobiť. Zase tých ľudí oklamať. Ale však nech to platí tá ďalšia vláda, nie? Pamätáte si to povestné Saková, Pellegrini, keď boli zapnuté mikrofóny a oni si mysleli, že ich nikto nepočuje. A Saková hovorí: „No, bude to drahé.“ Alebo to povedal Pellegrini? A Saková hovorí, no ale však to už oni budú na to peniaze zháňať. Toto je váš modus operandi, pán Kamenický. Klamať ráno, klamať na Oni si mysleli, že ich nikto nepočuje. A Saková hovorí: „No, bude to drahé.“ Alebo to povedal Pellegrini? A Saková hovorí, no ale však tu už oni budú. To peniaze zháňa, kde my? Toto je váš modus operandi, pán Kamenický. Klamať ráno, klamať na obed, klamať večer. A snáď cez tie médiá, keď to pretlačíte, možno vám ľudia uveria. No neuveria vám, nezožerú vám to. Ja vám hovorím jednu vec a už budem končiť, aby sa dostali k slovu aj moji ďalší kolegovia. Že dopadnete ako ten Orbán. Presne tak dopadnete. Môžete chodiť do tej Moskvy za tým Putinom, bozkať mu ten prsteň, klaňať sa mu, prosiť ho o tie stratégie, o to, že by ešte viacej financoval tie dezinformačné weby, že by ešte viacej vymývali mozgy našim občanom tou ruskou propagandou, môžete robiť, čo chcete. Môžete platiť tých vašich influencerov zo štátnych peňazí, aby ste mali komplet nielen tú svoju mediálnu scénu, ale aj dezinfo scénu. Môžete si robiť milé PR už aj v Slovenskej televízii. Áno, občania Slovenskej republiky, už dnes fungujú správy v Slovenskej televízii tak, že zrazu sa tam objaví nejaká reportáž, kde vychvália jedného ministra, už tam nepočuť žiadnu kritiku, už tam nepočuť žiadneho opozičného poslanca. A človek, neznalý veci, si povie: „Wow, to sú naši ministri, ako nám tu zabezpečujú tie krajšie zajtrajšky.“ Proste už tá malá Severná Kórea tam začína, už to začína. A vy si myslíte, že ľudia sú hlúpi, lebo oni budú večer pozerať televíziu a zrazu, keď sa tam objaví minister Kamenický a bude rozprávať o tom, že my máme najlepšie sa. Ľudia majú plné košíky v obchodoch, kupujú si dovolenky, majú sa kráľovsky, že ľudia vám to zožerú? Ľudia sa pozrú do peňaženky a povedia si, najmä dôchodcovia, to, čo povedal a preriekol sa váš štátny tajomník Šalitroš. Že za tých 12 Matovičových dôchodkov mali ľudia viac a kúpili si viac ako za tých 13 vašich terajších. Toto si ľudia povedia. A ja vám hovorím v dobrom. Keď nezačnete sa pred ľuďmi kájať, keď nezačnete sa ospravedlňovať za svoje klamstvá, keď nezačnete hovoriť pravdu taká, aká je, tí ľudia vám dajú taký výprask, že to Orbán je oproti vám ešte kráľ. To ja vám hovorím, že ten národ povstane. Tak ako to máme vo svojom hymne. Ten národ povstane. A ja vyzývam všetkých občanov Slovenskej republiky, aby sme sa spojili a aby sme hovorili pravdu, aby sme išli voliť. Aj napriek tomu, že zakážu voľbu so zahraničným Slovákom poštou, aj napriek tomu, že im budú hádzať polená pod nohy, aj napriek tomu, že majú tie médiá, aj napriek tomu, že majú dezinformačné médiá. Ale tí ľudia nie sú hlúpi. Slovenský národ vždy, keď išlo o veľa, povstal a poslal preč či toho Mečiara, či tých komunistov, a tak pošle aj toho Fica aj s vami, s celou tou bandou. Ja viem, že máte obrovské peniaze v keši. Ja viem, že máte vystavané vily v Chorvátsku, vo Francúzsku, v Dubaji a neviem kde. Ferenčák by mohol rozprávať, kde všade. Ja viem, že vy ste už pripravení a tryskáče sú nakúpené. Ale ten národ si to zapamätá a čím viac budete klamať, čím viac si budete vymýšľať, čím viac budete dávať vaše upravené tabuľky a budete vyháňať ľudí len preto, že si dovolil niečo na sako napísať alebo mňa vyhadzovať za to, že som mal na tričku pravdu, že ste si zvýšili platy a ľuďom dane. Tých ľudí ešte len viacej motivujete, aby išli voliť a poslali vás kadeľahšie, tam, kam patríte, na smetisko politických dejín. Ďakujem pekne. Ďakujem pekne, pán poslanec.